cyanic-selkie/wikianc huggingface dataset:
Hannes Kolehmainen
Juho Pietari ”Hannes” Kolehmainen, tunnetaan myös nimellä Johannes Petteri Kolehmainen (9. joulukuuta 1889 Kuopio – 11. tammikuuta 1966 Helsinki) oli suomalainen (1921 myös Yhdysvaltain kansalainen ) kestävyysjuoksija ja viisinkertainen olympiamitalisti, johon yhdistetään usein Suomen Urheilulehden 1939 keksimä ilmaus ”Hannes Kolehmainen juoksi Suomen maailmankartalle”.
Uuras Saarnivaara
Opinnot
Päästyään ylioppilaaksi 1926 Raahen keskikoulun jatkoluokilta Saarnivaara aloitti opinnot Helsingin yliopiston teologisessa tiedekunnassa. Siellä hän suoritti sacri ministerii candidatuksen (SMK) tutkinnon 1930. Pappina ollessaan Saarnivaara oli jatko-opiskelijana 1930–39 Helsingin yliopistossa. Tiedekuntina olivat historiallis-kielitieteellinen ja teologinen. Filosofian kandidaatiksi hän valmistui 1936 sekä teologian kandidaatiksi (lisensiaatti) 1939 ja teologian tohtoriksi 1948. Saarnivaara sai stipendin Englannissa opiskeluaan varten 1936–37 (Englannin kielen alkuopiskelu oli tapahtunut itsenäisesti Suomessa kesällä 1936). The London College of Divinityssä Lontoossa hän sai Bachelor of Divinity –arvon. Chicagon yliopistoon hänellä oli stipendi 1943–45. Siellä hän väitteli teologisessa tiedekunnassa filosofian tohtoriksi 1945.
Hannes Kolehmainen
Merkitys ja arvostus
thumb|right|Kolehmainen palkintoineen vuonna 1960. Kolehmaisesta väitöskirjan Hymyilevä Hannes kirjoittanut Ossi Viita pitää Suomen maailmankartalle juoksua yksinkertaistettuna myyttinä, jota on käytetty muun muassa vahvistamaan suomalaisten uskoa huippu-urheiluun. Viidan mukaan Tukholman olympialaiset eivät koskettaneet koko maailmaa, mutta Suomi ei ollut suinkaan yksin tekemässä siellä menestyneistä voittajistaan universaaleja sankareita.
Lohikäärme (kiinalainen horoskooppi)
thumb|150px| Lohikäärme on yksi kiinalaisista horoskooppimerkeistä. Uskomusten mukaan lohikäärmeen vuonna syntyneet ovat idealisteja, perfektionisteja, joustamattomia ja itsetietoisia. Lohikäärmeet ovat myös aggressiivisia ja päättäväisiä. Lohikäärme on taruolento ja ilotulitusten järjestäjä; luovuus ja valehtelu ovat kaksi puolta, joissa tämä ilmenee. Lohikäärmeen vuosi on suosituin kiinalaisen astrologian merkeistä. Itä-Aasiassa syntyvyys kasvaa lohikäärmeen vuosina, koska vanhemmat haluavat lapsen, joka syntyy lohikäärmeen merkin alla.
Harry Saltzman
Saltzmanilla oli silmää vahvalle näyttelijäkaartille. Hän ehdotti Sean Connerya James Bondiksi sekä Michael Cainea Harry Palmeriksi. Hänen elokuvissaan nähtiin myös muita huippunäyttelijöitä, kuten Robert Shaw, Laurence Olivier, Christopher Plummer, Curd Jürgens, Christopher Lee, Pedro Armendáriz, Edward Fox ja Donald Pleasence.
Jarmo Ahonen
Valmennustyö
Ahonen on toiminut tennispelaajien Henri Kontisen, Emma Laineen, Robert Lindstedtin (Ruotsi), Jarkko Niemisen kehonhallinta- ja fysiikkavalmentajana. . Lisäksi hän on valmentanut purjehtija Sari Multalaa 12 vuotta yhdessä Joakim Wileniuksen ja Fredrik Lasseniuksen kanssa. Hän valmensi pari vuotta myös kolmiloikkaaja Essi Lindgreniä ja konsultoi nykyisin keihäänheittäjien Oliver Helanderin ja Heidi Nokelaisen valmennuksessa sekä pikajuoksijoiden Oskari Mörön ja Samuli Samuelssonin valmennuksessa yhdessä Mikael Ylöstalon ja Petra Stenmanin kanssa.
Jason Dickinson
Seuraura
Dickinson aloitti jääkiekkoilun Hallton Hillsissa. Hän toimi kaudella 2010–2011 Halton Hurricanesin varakapteenina SCTAMM:ssä. Guelph Storm varasi Dickinsonin 32. pelaajana OHL:n varaustilaisuudessa 2011. Hän siirtyi joukkueeseen kaudeksi 2011–2012 ja teki tulokaskautensa aikana runkosarjassa tehot 12+13=35. Pudotuspeleissä hän oli kolmella osumallaan Stormin paras maalintekijä Francis Menardin kanssa. Dickinson valittiin kauden päätteeksi OHL:n tulokkaiden toiseen tähdistökentälliseen. Kaudella 2012–2013 hän teki runkosarjassa 47 tehopistettä. Dickinson pelasi kauden aikana myös CHL Top Prospects Gamessa.
Vihannin kaivos
Edvard Kesälän vuonna 1939 Lampinsaaren alueelta löytämä sinkkivälkettä sisältänyt malminäyte sai geologit kiinnostumaan alueesta. Sotavuodet viivyttivät alueen tutkimista, mutta 1940-luvun loppupuolella alueelta löytyi useita sinkkiä, kuparia ja lyijyä sisältäneitä pikkumalmioita. Varsinainen kaivostoiminnan käynnistänyt malmio löytyi 1952. Kaivokselle oli suunniteltu 300 000 tonnin vuosituotantoa, jolloin malmia laskettiin riittävän yli 20 vuodeksi.
Kuikat
Lajit
Lajeista vain kuikka ja kaakkuri pesivät Suomessa. Jääkuikka on Suomessa hyvin vähälukuinen läpimuuttaja ja amerikanjääkuikka erittäin harvinainen harhailija.
Juhan Talve
Juhan Kristjan Talve (26. marraskuuta 1951 Tukholma – 26. maaliskuuta 2003 Turku) oli virolainen pakolainen, juristi, toimittaja ja kirjailija. Talve levitti länsimaihin tietoa neuvostovallan toiminnasta Virossa. Hän käytti pseudonyymia Sirje Sinilind. Talve toimi pitkään Radio Free Europen toimittajana ja Viron itsenäistyessä hänet valittiin Viron kongressin jäseneksi.
Dubrovnikin piiritys
Kaupunki saarretaan
Jugoslavian armeija ei kuitenkaan yrittänyt hyökätä kaupunkiin.
Paavo Nurmi
Vuodet 1921–1923 ja maailmanennätyksiä
Syyskuun 1922 alussa Nurmi rikkoi 2 000 metrin maailmanennätyksen Tampereella. Heti sen jälkeen hän otti tähtäimeensä Hannes Kolehmaisen 5 000 metrin maailmanennätyksen, jota pidettiin lyömättömänä. Ensimmäisen kerran Nurmi yritti rikkoa ennätystä Tukholmassa, mutta jäi rankkasateessa siitä yli 11 sekuntia. 12. syyskuuta sää oli hyvä, ja Nurmi sai yrittää ennätystä uudelleen. Puolimatkan väliaika 7.06,5 oli hyvin kova, mutta ennen viimeistä kierrosta Nurmi oli jäänyt hiukan jälkeen maailmanennätyksestä. Hän juoksi viimeisen kierroksen kuitenkin niin lujaa, että loppuaika 14.35,3 oli uusi maailmanennätys.
Pariisin olympialaiset 1924
Helsingissä 24.–25. toukokuuta 1924 juostuissa olympiakarsintakilpailuissa Nurmi voitti 1 500 metriä ajalla 4.00,5 ja 3 000 metriä ajalla 8.41,5, mutta jäi 10 000 metrillä maailmanennätyksen juosseen Ville Ritolan varjoon. thumb|Nurmi ottamassa nimiinsä 1 500 metrin maailmanennätyksen Helsingissä kesäkuussa 1924. Koska Pariisin olympialaisten ohjelmassa oli 1 500:n ja 5 000 metrin juoksujen loppukilpailut sijoitettu samalle päivälle, Nurmi kokeili etukäteen selviytymistä urakasta HKV:n kisoissa Eläintarhan kentällä 19. kesäkuuta. Hän juoksi kummallakin matkalla maailmanennätyksen: lyhyemmällä matkalla 3.52,6 ja pidemmällä 14.28,2.
Muut voitot
Nurmi voitti henkilökohtaisilta matkoilta 20 suomenmestaruutta ja viesteistä kaksi. Hän voitti myös kaksi Englannin mestaruutta ja yhden Yhdysvaltain mestaruuden.
Urheilu-uran jälkeen
Myöhemmällä iällä Nurmi sai aivoveritulpan, mikä sekä katkeroitti häntä että toi esiin inhimillisen puolen. Hän perusti 1968 nimeään kantavan säätiön, joka rahoittaa sydän- ja verisuonitautien sekä yleisen kansanterveyden tutkimusta sekä järjestää alan symposiumin Paavo Nurmi Symposiumin. Vuonna 1970 Nurmi järjesti entiselle kilpakumppanilleen Ville Ritolalle sekä hänen vaimolleen asunnon talostaan Lauttasaaressa, mikä mahdollisti heidän paluunsa Suomeen Yhdysvalloista. Muuton jälkeen Nurmi ja Ritola ystävystyivät.
Ardabīl
Ardabīl on (, myös muodossa Erdebil tai Ardebil ) Ardabīlin provinssin pääkaupunki Luoteis-Iranissa. Kaupunki sijaitsee avoimella tasangolla Sabalan-vuoren (4 811 metriä) sekä Kaspianmeren lounaisrannan välissä, 25 kilometrin päässä Azerbaidžanin rajasta.
Rekha
Näyttelijä Pushpavallin ja näyttelijä Gemini Ganesanin tytär Rekha aloitti uransa lapsinäyttelijänä teluguelokuvissa Inti Guttu (1958) ja Rangula Ratnam (1966). Hänen ensimmäinen elokuvapääosansa oli kannadaelokuvassa Operation Jackpot Nalli C.I.D 999 (1969). Hänen debyyttinsä hindielokuvassa Sawan Bhadon (1970) vahvisti hänet nousevaksi tähdeksi, mutta useiden hänen varhaisten elokuviensa menestyksestä huolimatta hänet usein lytättiin lehdistössä ulkonäkönsä ja painonsa vuoksi. Kritiikin innoittamana hän alkoi työstää ulkonäköään ja pyrki parantamaan näyttelytekniikkaansa ja hindin kielen hallintaansa, mikä johti hyvin julkiseen muodonmuutokseen. Varhainen tunnustus vuonna 1978 esiintymisistään elokuvissa Ghar ja Muqaddar Ka Sikandar merkitsi hänen uransa menestyneimmän ajan alkua, ja hän oli yksi hindielokuvan johtavista tähdistä suurimman osan 1980-lukua ja 1990-luvun alkua.
Kolumbia talviolympialaisissa 2018
Alppihiihto
Kolumbia sai alppihiihtoon maapaikan yhdelle miehelle.
Charles Ruthenberg
Ruthenbergin isä oli saksalaista sukujuurta ollut satamatyömies. Ruthenberg itse työskenteli monenlaisissa ammateissa. Hän liittyi vuonna 1909 Yhdysvaltain sosialistiseen puolueeseen ja oli ehdolla Clevelandin pormestariksi 1911, Ohion kuvernööriksi 1912 sekä senaattoriksi 1914. Vuodesta 1917 hän työskenteli täysipäiväisesti puolueelle. Samana vuonna hänet tuomittiin vuodeksi työpalveluun sodanvastaisten puheiden pitämisestä. Toukokuussa 1919 Sosialistisen puolueen johto erotti tuhansia jäseniä, jotka olivat muodostaneet puolueen sisäisen vasemmisto-opposition, ja Ruthenberg osallistui muiden mukana kommunistisen puolueen perustamiseen. Hänestä tehtiin uuden puolueen sihteeri ja keskuskomitean jäsen. Ruthenberg pidätettiin marraskuussa 1919, jolloin Woodrow Wilsonin oikeusministeri Alexander Mitchell Palmer vangitsi niin sanotuissa Palmerin ratsioissa tuhansia kommunisteiksi ja anarkisteiksi epäiltyjä. Ruthenberg tuomittiin lokakuussa 1920 viideksi vuodeksi vankeuteen kumouksellisesta kiihotuksesta, koska hän oli allekirjoittanut edellisenä vuonna Louis Frainan laatiman niin sanotun vasemmistosiiven manifestin. Hän vapautui vankilasta huhtikuussa 1922 takuita vastaan.
In Concert – You’re the Voice
In Concert – You’re the Voice on suomalaisen a cappella-yhtye Club for Fiven konserttitallenne yhtyeen You’re the Voice-albumin kiertueen konsertista. Warner Music Finland julkaisi tallenteen 20. lokakuuta 2010 CD:n ja DVD:n yhteispakettina sekä digitaalisesti.
Johan Helo
Puoluekannaltaan Helo oli alkuun sosiaalidemokraatti, sotien jälkeen kansandemokraatti. Hän toimi Tannerin hallituksen sosiaaliministerinä 13. joulukuuta 1926–15. marraskuuta 1927 ja myöhemmin kulkulaitosten ja yleisten töiden ministerinä 15. marraskuuta 1927 – 17. joulukuuta 1927. Siirtyessään Helsingin kaupungin rahatoimenjohtajaksi hän luopui kansanedustajuudesta. Hänen tilalleen nousi Toivo Nokelainen.
TIFF
Käyttö
TIFF-formaatti on yleisesti suosittu formaatti kuva-aineistojen digitaaliseen pitkäaikaissäilytykseen. Suomessa Kansallisarkisto on ohjeistanut digitoimaan piirros- ja valokuva-aineistot TIFF-formaattiin.
Pitkätalo
thumb|[[Vietnamissa sijaitseva pitkätalo]]
Pitkätaloja eri puolilla maailmaa
thumb|Irokeesien pitkätalo.
Keljonlahden voimalaitos
Keljonlahden voimalaitos on Jyväskylän Keljonlahdella sijaitseva voimalaitos. Voimalan omistaa Jyväskylän Voima Oy, jonka suurin omistaja on Alva. Voimalan rakentaminen aloitettiin vuonna 2007. Hankkeen kustannusarvio oli 250 miljoonaa euroa. Voimala otettiin käyttöön maaliskuussa 2010.
Voimalaitoksen vastustus
Poliisin mukaan voimalalle myönnettiin rakennusaluetta muutamia satoja neliömetrejä liito-oravien pesimäalueelle. Poliisi tutki asiaa tuottamuksellisena virkavelvollisuuden rikkomisena. Aiemmin poliisin tietoon oli tullut, että voimalan tieltä oli hävitetty noin puoli hehtaaria liito-oravien reviiriä vastoin rakennuslupaa.
Trambulină Valea Cărbunării
Kesämäkiennätyksen kehittyminen (miehet)
Kesämäkiennätyksen 103,0 metriä on hypännyt Daniel Tschofenig, epävirallisen kesämäkiennätyksen 104,0 metriä on hypännyt Philipp Aschenwald.
Kesämäkiennätyksen kehittyminen (naiset)
Naisten kesämäkiennätyksen 67,0 metriä ovat hypänneet Mizuki Yamaguchi ja Kinga Rajda.
Porin Ässien SM-liigakausi 2003–2004
Runkosarja
Ässät aloitti kauden 2003–2004 kotiottelulla Rauman Lukkoa vastaan. Joukkue voitti ottelun maalein 2–1. Seuraavana päivänä Ässät kärsi murskatappion HPK:n vieraana lukemin 7–1. Joukkue pelasi läpi syyskuun voitto-tappio-voitto-tahdilla. Kuun loppupuolella hyökkääjä Jesse Joensuu teki liigahistoriaa debytoimalla kaikkien aikojen nuorimpana pelaajana SM-liigassa, kun Ässät kohtasi kotonaan SaiPan. Joensuu oli avausottelussaan 15-vuotias. Lokakuun puolivälin paikkeilla Ässät saavutti kolmen ottelun voittoputken, jonka aikana se kaatoi Pelicansin 4–2, JYPin 4–8 ja SaiPan 1–3. Seuraavista seitsemästä ottelusta joukkue voitti kolme ja hävisi kaksi jatkoajalla sekä yhden varsinaisella peliajalla. Marraskuun alkuun asti pelatut 20 ottelua tuottivat yhteensä 10 voittoa, viisi yhden pisteen ottelua, maalieron 58–53 ja 25 pistettä.
Porin Ässien joukkue 2003–2004
Lähde: Elite Prospects
Yksinkertainen planeettavaihde
Aurinkopyörä on rynnössä eli hammaskosketuksessa planeettapyörien (3-5 kpl) kanssa ja planeettapyörät edelleen kehäpyörän kanssa. Eri osien hammaslukuja Z_i sitoo toisiinsa yhtälö. Aurinkopyörän, planeettakannattimen ja kehäpyörän pyörimisnopeuksia n_i taas sitoo yhtälö, missä perusvälityssuhde.
Valitsemalla yksi osa sisääntuloksi, toinen ulostuloksi ja lukitsemalla jäljelle jäävä osa paikalleen saadaan muodostettua välityssuhde. Yhdestä planeettavaihteesta voidaan saada yhteensä kuusi erilaista (suorasta poikkeavaa) välityssuhdetta. Seitsemäs välitys (eli suora välitys) saadaan kytkemällä jotkin kaksi osaa toisiinsa, jolloin koko planeettavaihde pyörii yhtenä blokkina. Koska lukittu osa ei pyöri eli n_i=0 ja välityssuhde, voidaan pyörimisnopeusyhtälöstä johtaa planeettavaihteelle seuraavan taulukon välityssuhdekaavat.
Euroopantuomipihlaja
Luokittelu
pienoiskuva|Euroopantuomipihlajan raakoja hedelmiä Euroopantuomipihlaja voidaan jakaa seuraaviin alalajeihin:
Kambodžan senaatti
Kambodžan senaatti on Kambodžan parlamentin ylähuone. Se on 58-jäseninen ja toimikaudeltaan viisivuotinen. Senaatin jäsenistä kuningas ja kansalliskokous valitsevat molemmat kaksi jäsentä. Loput 54 senaattoria valitaan vaaleilla, joihin voivat osallistua vain kunnallisneuvostojen jäsenet ja kansanedustajat.
Senaatin tärkein tehtävä on arvioida kansalliskokouksen tekemiä lakiehdotuksia. Senaatti voi palauttaa ehdotuksen kansalliskokoukseen uudelleenarvioitavaksi kokonaan tai osittain, ja se voi jopa hylätä lain suoraan. Lakiehdotusten arviointi saa kestää korkeintaan kuukauden ja kiireellisissä asioissa vain viisi päivää. Senaatilla on myös oikeus tehdä lakialoitteita.
Bushismi
Termi bushismi on tullut laajalti tunnetuksi, osittain kirjojen otsikoiden ja presidentin lainauksille omistettujen verkkosivujen kautta.
Atuanin holvihaudat
Juoni
Atuanin Holvihaudat on laaja temppelikokonaisuus. Se käsittää kolme temppeliä, apurakennukset, kalmiston ja sen alla maan sisällä olevan Holvihaudan ja siihen liittyvän labyrintin, johon kuuluvat vangeille tarkoitettu Kahlekammio, seinämaalauksin koristeltu Maalattu Holvi, hautakammiona toimiva luukammio ja erillinen aarrekammio, jossa säilytetään maailman suurimpia ja tavoitelluimpia kalleuksia. Siellä on myös muinaisen velho Erreth-Akben onnenrenkaan toinen puolikas, jota velho Varpushaukka eli Ged etsii tunkeutuessaan alueelle.
Rengas viedään Havnoriin mihin se kuuluu ja maailma yhdistyy, kun Kadonnut Riimu eli Liiton Riimu eheytyy renkaassa. Myös kargien sotaisuus ja magian vastaisuus loppuvat ja heitä alkaa tulla taikaoppiin Roken viisaitten saarelle.
Alexander Tettey
Ammattilaisura
Tettey teki läpimurtonsa kansainväliselle tasolle Rosenborgin joukkueessa, josta siirtyi kesällä 2009 Ranskan pääsarjan Ligue 1:n Rennesiin.
Aikajana naisten äänioikeuden historiasta
Tämä on aikajana naisten äänioikeuden historiasta.
1910-luku
1912
1917
1918
1920-luku
1921
1922
1930-luku
1938
1940-luku
1940
1947
1960-luku
1964
Le Chevalier D'Eon
Juoni
Tarina lähtee liikkeelle Pariisista vuonna 1753, kun Lia de Beaumontin ruumis ajelehtii arkussa pitkin Seineä. Arkkuun on kirjoitettu verellä sana "psalmit". Lian nuorempi veli D'Eon de Beaumont, joka palvelee Ludvig XV:n ritarina, ryhtyy itse selvittämään siskonsa kuolemaa ja siihen liittyviä ranskalaisnaisten outoja katoamisia. Hän saa avukseen kolme kumppania: Robinin, Durandin ja Teillagoryn.
Lian ruumis ei hajoa, sillä siihen on valeltu elohopeaa. Kirkko kieltäytyy hautaamasta Liaa, koska tämä ei pysty palaamaan "maahan, josta on tullut", ja Lian kohtalona olisi vaeltaa ikuisesti pääsemättä taivaaseen. Lia haluaakin yhä kostaa kuolemansa ja joskus hänen sielunsa ottaa vallan D'Eonin kehosta.
Henkilöt
Robin (ロビン, Robin)
Wallisin kieli
Kielellä on noin 7300 puhujaa.
Hawthornen M-luokka
Alukset muistuttivat Amiraliteetin M-luokan aluksia, mutta ne valmistuivat Hawthorn Leslien telakan muokkaamien suunnitelmien mukaisina. Niissä oli neljä savuhormia kolmen sijasta sekä keskilaivaan sijoitettu neljän tuuman tykki oli siirretty toisen ja kolmannen savuhormin väliin.
Machito
Machito (oik. Frank Grillo, ehkä 1912 – 16. huhtikuuta 1984 Lontoo) oli kuubalaisen viihdemusiikin tunnetuimpia orkesterinjohtajia, joka myöhemmin siirtyi lähemmäs jazzia. Hän soitti ja levytti uransa aikana muun muassa Dizzy Gillespien, Johnny Griffinin ja Charlie Parkerin kanssa. ”Latinalaisen musiikin Duke Ellingtoniksi” kutsutun Machiton orkesteri kiersi vuosikymmeniä ympäri maailmaa ja kävi usein Suomessakin.
Mats Møller Dæhli
Maajoukkueura
Norjan A-maajoukkueessa Dæhli debytoi 18-vuotiaana marraskuussa 2013. Ensimmäisen maaottelumaalinsa hän teki lokakuussa 2014 Maltaa vastaan.
HMS Cheviot
HMS Cheviot oli Britannian kuninkaallisen laivaston Ch-luokan hävittäjä.
Villa Manner
Villa Manner on Ponnenjärven rannalla Töysässä sijaitseva Alvar Aallon suunnittelema kesähuvila. Aalto suunnitteli huvilan vuonna 1923 äitinsä serkun perheelle, Terho ja Gertrud Mannerille. Siihen kuuluivat alkujaan päärakennuksen lisäksi huvimaja, rantasauna ja laituri, mutta sauna ja laituri on uusittu 1980-luvulla.
Ville Ritola
Lapsuus ja urheilu-uran alku
Ritola toimi suuren osan elämästään kirvesmiehenä ja työnjohtajana. Hän muutti Yhdysvaltoihin vuonna 1913 ollessaan vasta 17-vuotias. Vuonna 1919 Ritola liittyi suomalais-amerikkalaiseen urheiluseuraan (Finnish-American Athletic Club) ja harjoitteli siellä yhdessä Hannes Kolehmaisen kanssa, joka oli muuttanut Yhdysvaltoihin jo vuoden 1912 olympiakisojen jälkeen. Ensimmäinen kilpailu, joihin Ritola lähes harjoittelematta osallistui, oli New Yorkin ympärijuoksu. Tultuaan 700 kilpailijan joukosta sijalle 33 hän alkoi säännöllisen harjoittelun. Tuolloin hän oli jo 23-vuotias, ja urheilu-uransa päätyttyä hän usein totesikin antaneensa tämän takia tasoitusta kilpailijoilleen, kuten Paavo Nurmelle, jotka olivat harjoitelleet suunnitelmallisesti jo teini-iästä alkaen.
English Vinglish
English Vinglish on vuonna 2012 ilmestynyt Gauri Shinden ohjaama intialainen draamakomediaelokuva. Se ilmestyi sekä hindin- että tamilinkielisenä versiona ja dubattuna teluguksi. Pääroolia näyttelee Sridevi, joka teki ylistetyn paluun hindinkieliseen elokuvateollisuuteen 15 vuoden jälkeen ja tamilinkieliseen elokuvateollisuuteen 26 vuoden jälkeen. English Vinglish menestyi Intiassa ja ulkomailla.
Ville Ritola
Pariisin olympialaiset 1924
9.7.1924 Ville Ritola voitti esteiden olympiakullan 75 m erolla hopeamitalistiin. 10.7. olikin vuorossa loppukilpailu, kun Paavo Nurmi oli tuntia ennen voittanut  mestaruuden. Kisan kärjessä vuorottelivat puolimatkaan saakka Ville Ritola ja Ruotsin Edvin Wide. Siitä eteenpäin Nurmi ja Ritola pitivät vauhtia vuorovedolla ja pudottivat Widenkin kauas taakseen. Loppusuoralla Nurmi piti Ritolan rinnanmitalla takanaan ja voittaen Ritolan 0,2 sekunnilla ja pronssimitalisti Widen.
Näillä mitaleillaan Ritola teki kaksi ennätystä, jotka ovat säilyneet rikkomattomina tähän päivään saakka, ja joiden rikkominen tulee nykyisellä lajivalikoimalla olemaan miltei mahdotonta. Hän on eniten mitaleita yksistä olympialaisista saanut yleisurheilija koko maailmassa, sekä eniten mitaleita yksistä olympialaisista saanut suomalaisurheilija ennen Paavo Nurmea (1924, viisi), Clas Thunbergiä (1924, viisi) ja Marja-Liisa Kirvesniemeä (1984, neljä). Hänen neljä kultamitaliaan yksissä kisoissa on myös Paavo Nurmen jälkeen jaetulla kakkostilalla maailman yleisurheilijoista ja suomalaisista urheilijoista.
Amsterdamin olympialaiset 1928
Amsterdamin olympiakisoissa 1928 hänen saldonsa oli kultamitali 5 000 metrillä ja hopeaa 10 000 metrillä. Päävastustajana oli yhä Paavo Nurmi, joka otti hopean ja kullan.
HMS Chevron
Valmistus
Alus tilattiin Alexander Stephen and Sonsilta Linthousesta, missä köli laskettiin 18. maaliskuuta 1943. Alus laskettiin vesille 23. helmikuuta 1944 ja valmistui 23. elokuuta 1945.
Palvelus
Alus myytiin romutettavaksi joulukuussa 1969.
Karl Gustaf Norén
Norén nousi Ruotsin amatöörinyrkkeilyssä pinnalle vuoden 1934 maan mestaruuskisoissa voittamalla mestaruuden. Hän edusti göteborgilaista Redbergslids BK:ta. Kovia kilpakumppaneita 1930-loppupuoliskolla olivat Ågrenin veljekset Oscar ja Erik, jotka menestyivätkin 1930-luvun loppupuoliskolla paremmin. Vasta vuonna 1940 Norén pääsi edustamaan kansainvälisissä kehissä. Hän oli vuoden 1940 Euroopan joukkueessa Yhdysvaltoja vastaan voittaen toisen ja häviten toisen ottelunsa. Vuoden 1940 lopulla hän edusti Ruotsia maaotteluissa mm. voittaen Suomi-maaottelussa Aatos Lundellin. Vuoden 1941 Ruotsin mestaruuden jälkeen Norén edusti maataan maaotteluissa Saksaa ja Tanskaa vastaan neljä kertaa. Varsinaiseksi menestykseksi muodostui Saksan Breslaussa tammikuussa 1942 pidetyt EM-kisat, joissa Norén saavutti mestaruuden. Niissä hän otteli neljä ottelua voitokkaasti. Viimeiset vastustajat olivat semifinaalissa Carl Schmidt ja finaalissa myös Saksan Adolf Baumgarten. Heti sodan jälkeen kisojen EM-arvo mitätöitiin, koska kyseessä oli ollut vain Saksan ja sen liittolaismaiden ja muutaman sotaa käymättömän maan turnaus. Norén jatkoi uraansa vuoteen 1943 otellen kaikkiaan 11 maaottelussa, joista hän voitti seitsemän. Ruotsin mestaruuksia kertyi kaikkiaan kolme eli 1934, 1941 ja 1942. Uran ongelmaksi muodostui käynnissä ollut maailmansota, jolloin ei järjestetty merkittäviä kansainvälisiä urheilutapahtumia.
Luettelo Beechingin leikkauksissa suljetuista rautatieasemista – Skotlanti
Asemat
pienoiskuva|[[Tyneheadin rautatieaseman entinen paikka vuonna 2015.]]
pienoiskuva|[[Whiteinch Riversiden rautatieasema|Whiteinch Riversiden aseman entinen paikka.]]
Petăr Žekov
Hän osallistui myös jalkapallon maailmanmestaruuskisoihin 1966 ja 1970.
Luis Javier García Sanz
García on Barcelonan kasvatti ja on edustanut Espanjassa myös Real Valladolidia, Toledoa, Tenerifeä, Atlético Madridia ja Racingia. Nousuun hänen uransa lähti englantilaisessa Liverpoolissa, jonne hän siirtyi Barcelonasta 9 miljoonalla eurolla elokuussa 2004. García oli yksi Liverpoolin monista espanjalaispelaajista ja oli pelannut Liverpool-valmentaja Rafael Benítezin alaisuudessa myös Tenerifen paidassa. García palasi Espanjaan kesällä 2007 liityttyään Atlético Madridin joukkueeseen toisen kerran urallaan.
Vytautas Suuren ritarikunta
Ritarikunnan symbolit
Ritarikunnan kunniamerkit suunnitteli liettualainen taiteilija Jonas Burba.
HMS Hannibal (1786)
Palvelus
Alus otettiin palvelukseen elokuussa 1787 päällikkönään Roger Boger ja se poistettiin palveluksesta joulukuussa. Alus palautettiin palvelukseen toukokuussa 1790 päällikkönään John Colpoys ja se varustettiin toukokuusta heinäkuuhun Plymouthissa Kanaalipalvelukseen.
Ranskan laivasto Linoisin johtama osasto valtasi aluksen Algecirasin taistelussa 6. heinäkuuta 1801. Taistelussa aluksen miehistöstä sai surmansa 75 ja 62 haavoittui. Näiden lisäksi kuusi miehistönjäsentä katosi.
Edvin Ozolin
Ozoliņš aloitti pikajuoksun Viktor Atamanovin johdolla vuonna 1955 asuinseudullaan Leningradissa. Seurana oli Leningradin Burevestnik. Hän nousi nopeasti Neuvostoliiton pikajuoksun kärkimenijöihin. Hän oli mukana jo vuonna 1958 Tukholman EM-kisoissa Neuvostoliiton pikaviestijoukkueessa, joka sijoittui kolmanneksi. Ensimmäisen Neuvostoliiton mestaruutensa hän otti vuonna 1959 100 metrillä. Seuraavan vuonna hän uusi maansa 100 metrin mestrauuden voittaen myös 200 metriä. Hän oli näin mukana Neuvostoliiton joukkueessa Rooman olympialaisissa. Siellä hän etenei 100 metrillä puolivälieriin. Pikaviestissä Ozoliņš yhdessä Guzman Kosanovin, Leonid Bartenevin ja Juri Konovalovin kanssa saavutti olympiahopeaa Saksan voittaessa.
Uransa jälkeen Edvīns Ozoliņš toimi opetus- ja valmennustehtävissä. Vuosina 1984-1992 hän toimi maansa pikajuoksijoiden ja aitajuoksijoiden valmentajana ja sen jälkeen vuosina 1992-2003 Malesian yleisurheilun valmentajana.
Thornycroftin M-luokka
Alukset
Telakka sai tilauksen kahdesta aluksesta 1. helmikuuta 1913, minkä jälkeen se sai edelleen kahden aluksen tilaukset 25. helmikuuta ja 15. toukokuuta 1915.
Johoren sulttaanikunta
Malakan kukistuminen ja Johoren perustaminen
Johoresta käsin sulttaani yritti johtaa uskonsotaa portugalilaisia vastaan Malakan takaisinvalloittamiseksi ja niemimaan yhdistämiseksi jälleen Malakan alaisuuteen. Johoren yritykset kuitenkin epäonnistuivat, sillä portugalilaisten lisäksi Johoren sulttaanikunta joutui kilpailemaan pohjoissumatralaista Acehin sulttaanikuntaa vastaan, joka myös havitteli Malakan sulttaanikunnalta jääneitä alueita itselleen. Acehin vallan kasvaessa pohjoisen sulttaanikunnat Perak, Pahang ja Kedah joutuivat acehlaisten alaisuuteen, ja 1600-luvulle tultaessa ne olivat luisuneet pois Malakka-Johoren hallitsijoiden otteesta. Johore joutui jopa liittoutumaan portugalilaisten vihollistensa kanssa sodassa Acehia vastaan, vuonna 1568.
Brittiläisten tulo
Singaporen perustamisen jälkeen Johoren eteläpuolelle kasvoi nopeasti merkittävä brittiläinen kauppatukikohta. Johoren hallitsijat liittoutuivat yhä vahvemmin Singaporen brittien kanssa ja ottivat etäisyyttä bugiseihin, jotka olivat kaapanneet vallan Johoressa 1700-luvulla. 1870-luvulla Brittiläiset perustivat Malakan niemimaalle olojen vakauttamiseksi Liittoutuneiden malaijivaltioiden valtioliiton, johon Johor ei kuitenkaan liittynyt. Johor piti kiinni itsenäisyydestään ja maa säilyi liittotumattomana. Johoreen nimettiin kuitenkin brittiläinen neuvonantaja vuonna 1914. Toisen maailmansodan jälkeen Johor liittyi Malaijan federaatioon ja sulttaanikunnasta muodostettiin maan osavaltio Johor.
Tristan Scherwey
Seuraura
Kaudella 2011–2012 Scherwey eteni NLA:n finaaleihin saakka, mutta Sveitsin-mestaruuden vei kuitenkin ZSC Lions otteluvoitoin 4–3. Kauden 2012–2013 päätteeksi hän voitti mestaruuden. Kaudella 2013–2014 Scherwey oli Bernin paras maalintekijä ja neljänneksi paras pistemies tehoilla 15+10=25. Kaudella 2014–2015 hän toimi joukkueen kapteenina ja voitti Bernin sisäisen tehotilaston lukemlla +17. Scherwey voitti kauden aikana myös Sveitsin Cupin. Kaksi seuraavaa kautta päättyivät Sveitsin mestaruuteen.
The Vanguard Group
Yhtiön perusti John C. Bogle vuonna 1975, ja hän toimi yhtiön hallituksessa vuoteen 1999 asti. Yhtiön nykyinen toimitusjohtaja ja puheenjohtaja on Mortimer J. Buckley, kun William McNabb erosi toimitusjohtajana tammikuussa 2018.
Ágios Kírykos
pienoiskuva|vasen|Ágios Kírykoksen Pyhän Kerykoksen kirkko. Ágios Kírykoksen kaupunki sijaitsee Ikarían kaakkoisrannikolla. Kunnallisyksikkö kattaa saaren koko itäosan. Asutus syntyi 1500- tai 1600-luvulla. Kaupunki on nimetty sen ja koko Ikarían suojeluspyhän Pyhän Kerykoksen mukaan.
Kunnallisyksikön osat
Ágios Kírykoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
HMS Royal Katherine (1664)
Palvelus
Alus otettiin palvelukseen 13. maaliskuuta 1665 päällikkönään Thomas Tiddiman, joka sai surmansa 10. joulukuuta 1666. Alus osallistui 13. kesäkuuta 1665 toisen Englannin-Hollannin sodan Lowestoftin, 11.-14. kesäkuuta neljän päivän, jossa sai surmansa 13 ja haavoittui 39 miestä, ja 4. elokuuta 1666 Pyhän Jaakon päivän taisteluun. Aluksen miehistö upotti aluksensa 12. kesäkuuta 1667 estääkseen sen valtaamisen Alankomaiden laivaston tehdessä ylläkön Medwayn satamaan.
90-tykkinen toisen luokan linjalaiva
Alus nimettiin 18. joulukuuta uudelleen HMS Ramilliesiksi kunnianosoituksena John Churchillin (Marlborough'n herttua) saavuttamalle voitolle Ramilliesin taistelussa. Alus määrättiin 18. joulukuuta 1709 palautettavaksi palvelukseen, mitä ei kuitenkaan toteutettu.
Kevin Westgarth
Calgary Flames
Calgary ei tarjonnut Westgarthille kauden päätteeksi jatkosopimusta, joten hänestä tuli vapaa pelaaja. Kaudeksi 2014–2015 hän ei saanut sopimusta, mutta sai mahdollisuuden mennä try out -sopimuksella Edmonton Oilersin harjoitusleirille. 5. lokakuuta 2014 hänet päästettiin pois leiriltä ja 30. lokakuuta hän teki sopimuksen pohjoisirlantilaisen EIHL-joukkue Belfast Giantsin kanssa.
Musée des 24 Heures du Mans
Historia
Nykyinen museorakennus on valmistunut vuonna 1991 ja sen on suunnitellut arkkitehti Stéphane Barbotin.
Antiikin Sisilia
Luonnonmaantiede
pienoiskuva|280px|[[Etna-tulivuori Tauromenionin eli Taorminan teatterilta nähtynä.]] Sisilian Italiasta eli Apenniinien niemimaasta erottanut salmi eli Messinansalmi tunnettiin antiikin aikana Sisiliansalmena (Fretum Siculum). Antiikin aikana uskottiin yleisesti, että Sisilia olisi alun perin ollut yhteydessä mannermaahan, ja erkaantunut siitä jonkin luonnonmullistuksen seurauksena. Mikäli tämä pitää paikkansa, sen on täytynyt tapahtua huomattavan kauan ennen tällaisen perinteen syntyä ja historiallista aikaa.
Dionysios I:n aika
pienoiskuva|[[Katanen lyömä tetradrakhma, n. 405–402 eaa.]] Dionysios hallitsi Syrakusaa tyrannina 38 vuotta eli 405–367 eaa. Hän alisti valtaansa khalkislaiset kaupungit Naksoksen, Katanen ja Leontinoin sekä myös suuren osan sikulien alueesta. Hän rakennutti kaupungilleen suuret linnoitteet ja suuren laivaston, ja tämän jälkeen julisti sodan Karthagoa vastaan vuonna 397 eaa. Sota oli aluksi menestys, ja Syrakusa sai valtaansa kaikki Karthagon äskettäin ottamat kaupungit sekä ulotti valtansa myös saaren länsiosaan Motyeen saakka. Vuonna 396 eaa. Himilkon kuitenkin hyökkäsi takaisin ja sai samat alueet valtaansa, sekä tuhosi Messenen. Sota päättyi rauhaan karthagolaisten joukoissa puhjenneen kulkutaudin vuoksi. Se jatkui uudelleen vuonna 393 eaa., mutta päättyi jälleen rauhaan samana vuonna. Vihollisuudet uusiutuivat vielä 383 eaa., jonka jälkeen Halykos-joki sovittiin syrakusalaisten ja karthagolaisten alueiden rajaksi.
Toinen puunilaissota
pienoiskuva|[[Syrakusa (antiikin kaupunki)|Syrakusan lyömä tetradrakhma, n. 218 eaa.]] Toisen puunilaissodan alussa vuonna 218 eaa. preettoriksi lähetettiin konsuli Sempronius, tarkoituksena Karthagon uhan torjuminen. Hän poistui kuitenkin myöhemmin Italian puolelle sotimaan Hannibalia vastaan, ja Sisilia jäi sodassa sivuosaan joiksikin vuosiksi. Sodan neljäntenä vuonna eli 215 eaa. Syrakusan hallitsijaksi noussut Hieronymos, Hieron II:n pojanpoika, hylkäsi liiton Rooman kanssa ja liittyi Karthagon puolelle. Hänet murhattiin pian, mutta kaupungin karthagolaismielinen puolue, johtajinaan Hippokrates ja Epikydes, pysyivät Karthagon liittolaisina. Rooma aloitti Syrakusan piirittämisen vuonna 214 eaa. ja sitä kesti vuoteen 212 eaa. saakka. Samalla sota levisi koko saarelle, sillä myös monet muut kaupungit kapinoivat Roomaa vastaan. Karthagolaiset suorittivat hyökkäyksiä Akragaasta Mutineen johdolla. Roomalaiset taivuttelivat tämän kuitenkin antautumaan, ja saivat kapinan muualla kukistettua. Näin he saivat saaren lopullisesti valtaansa vuonna 210 eaa.
Ensimmäinen ja toinen orjasota
Toisen puunilaissodan jälkeen koko Sisiliasta tehtiin yksi provinssi, ja sitä hallittiin samalla tavalla kuin muita provinsseja. Preettorin lisäksi provinssissa oli kuitenkin poikkeuksellisesti kaksi kvestoria, joista toinen toimi Syrakusassa ja toinen Lilybaionissa, mikä saattoi johtua siitä, että saari tuli Rooman alaisuuteen kahdessa vaiheessa. Saaresta tuli Roomalle hyvin merkittävä sen maataloustuotannon ansiosta, ja Cato vanhempi kuvasi sitä ”Rooman varastohuoneeksi” (cella penaria). Tämän johdosta Sisilian maanomistuksessa tapahtui suuria muutoksia, ja saarelle syntyi suuria, orjatuotannolla toimineita maatiloja. Vuoristoisemmilla alueilla kasvatettiin karjaa, mikä oli myös orjien tehtävänä.
Pikku G
Henri Vähäkainu (s. 9. maaliskuuta 1987 Nurmijärvi) on suomalainen rap-artisti ja yrittäjä, joka tuli julkisuuteen vuonna 2003 taiteilijanimellä Pikku G. Hänen esikoisalbuminsa Räjähdysvaara on ensimmäinen suomenkielinen platinaa myynyt hip hop -levy, ja se oli vuoden 2003 myydyin äänite Suomessa. Myös seuraavana vuonna ilmestynyt toinen albumi Suora lähetys myi platinaa. Vuonna 2008 hän julkaisi kaksi singleä taiteilijanimellä Gee, mutta vuodesta 2017 lähtien hän keikkailee vuosien tauon jälkeen taas nimellä Pikku G. Vuonna 2019 hän julkaisi albumin nimeltä Kilometrit.
Musiikillinen ura
Henri Vähäkainu tuottaa muita artisteja Coach Beats -nimisessä tuottajaryhmässään. Ryhmä perustettiin vuonna 2005 ja se on tehnyt kappaleita joillekin kotimaisille rap-yhtyeille ja -artisteille kuten Kapasiteettiyksikölle ja Travis Biclelle. Toukokuussa 2008 Vähäkainu ilmoitti tekevänsä paluun musiikkimarkkinoille käyttäen taiteilijanimeä Gee.
Yksityiselämä ja yhteiskunnallinen toiminta
Henri Vähäkainu valmistui LinkedIn -profiilinsa mukaan vuonna 2008 Helsingin tekniikan alan oppilaitoksen Heltechin audiovisuaalisesta koulutusohjelmasta. Opintoihin sisältyi muun muassa animaatiota ja graafista suunnittelua.
Miyanomori
Mäkiennätyksen kehittyminen (naiset)
Naisten mäkiennätyksen 101,0 metriä on hypännyt Daniela Iraschko-Stolz, epävirallisen mäkiennätyksen 103,0 metriä on hypännyt Sara Takanashi.
Kesämäkiennätyksen kehittyminen (naiset)
Naisten kesämäkiennätyksen 104,0 metriä on hypännyt Sara Takanashi.
Teodor Schalin
Zacharias Teodor Schalin oli suomalainen taidemaalari ja piirustuksenopettaja.
Heksoosit
Aldo- ja ketoheksoosit
Heksoosit eivät esiinny liuoksissa yleensä avoketjuisena vaan rengasrakenteisena hemiasetaalina tai -ketaalina. Aldoheksoosit muodostavat tyypillisimmin kuusiatomisen renkaan sisältävän pyranoosin, mutta voivat muodostaa myös viisiatomisen renkaan sisältävän furanoosin. Ketoheksoosit muodostavat yleensä furanoosin.
Trivago
Historiaa
Trivago GmbH sai alkunsa vuonna 2004, ja virallisesti sivusto perustettiin vuonna 2005 Düsseldorfissa kolmen perustajan, Peter Vinnemeierin, Malte Siewertin ja Rolf Schrömgensin, voimin. Vuonna 2007 toimintaa laajennettiin useisiin muihin Euroopan maihin. Pohjois- ja Etelä-Amerikan markkinoilla Trivago aloitti vuonna 2009 ja Aasian ja Tyynenmeren alueella vuonna 2013. Trivago lanseerattiin Suomen markkinoille vuonna 2009.
BlackRock
Yhtiön toimitusjohtaja ja hallituksen puheenjohtaja on Laurence Fink. BlackRockin suurin yksikkö on iShares, joka on maailman suurin ETF-tarjoaja. Vuonna 2020 BlackRock ilmoitti linjamuutoksesta, jonka mukaan se sijoittaa ilmastonmuutoksen ehkäisyyn. Joulukuussa 2022 ilmoitettiin Volodymyr Zelenskyin ja BlackRockin keskustelleen yrityksen roolista Ukrainan jälleenrakentamisessa.
Helmsdorfin hautakumpu
Sijainti
Hautakumpu sijaitsi puolivälissä Helmsdorfia ja Augsdorfia Mansfelderissä, Saalen jokilaaksossa aivan joen varren läheisyydessä. Hautakummun länsipuolella kohoaa Harz-vuoristo, joka on ollut pronssikaudella eräs kuparin omavaraisuuden lähteitä. Lähialueen väestö on muodostanut kulttuuripiirin niin sanotusta Keski-Saksan ryhmän, jonka alue voidaan rajata Thüringeninmetsän, Erfurtin, Leipzigin, Hallen, Magdeburgin ja Harzin sisään.
Useita hautauksia
Hautakummusta paljastui viisi vainajaa ja kummun alta vielä lisää. Kummun päälle oli laskettu matalaan kuoppaan rautakauden pojan jäännökset. Hautakummun varsinainen vainaja löydettiin seuraavaksi. Kuitenkin hautakammion alta, tuhkaa sisältäneessä maakerroksesta, löytyi kaksi nauhakeraamiseen vaiheeseen kuulunutta vainajaa. Viimeisenä löytyi paasiarkkuhautaan laskettu vainaja, joka on ilmeisesti haudattu paikalle ensimmäisenä.
Hautakammio ja tammiarkku
Vainaja on maannut tammiarkussa, joka oli koverrettu suoraan puunrungosta ja joka oli tuettu hiekkakivilaakoilla sen kummastakin päästä. Se oli 2,05 metriä pitkä ja 0,98 metriä leveä. Arkku oli sijoitettu hautakammion pohjoispäähän niin, että vapaata tilaa on jäänyt toiseen päähän hauta-antimille 1,4 metriä. Arkun kummallekin sivulle oli kiinnitetty 6–7 senttimetriä paksut laudat, jotka ovat olleet 0,22 metriä leveät. Ne oli kallistettu samaan asentoon kuin yläpuolinen katto. Arkun päädyissä oli 0,30 metriä leveät laudat.
Luuranko ja jälkiä murhasta
Mitä tämä kertoo Helmsdorfin vainajasta? Vainaja, ja suvun esi-isät ennen häntä, on onnistunut luomaan asuinseudulleen toimivan yhteisön, jonka elintaso on ollut keskimääräistä korkeampi. Tiedetään tosin, että elintaso tulisi lähitulevaisuudessa vielä nousemaan lisää. Tutkijat ovat varmoja, että hän on ollut seudun ruhtinas. Onko hän ollut hän despootti, joka on salamurhattu? Jos oli, miksi sitten hän on saanut juhlalliset hautajaiset ja mukaansa koruja ja muita hauta-antimia? Tutkijat sanovat, ettei näin todennäköisesti ole ollut laita. Murhaaja on todennäköisesti toiminut pienen ryhmän toimesta ja vainaja haudattiin ystäviensä toimesta. Toinen ajatus on, että hän olisi ollut taistelussa kuollut soturi.
Vanhemmat hautaukset
thumb|Vanhempien hautausten havainnekuva. thumb|Paasiarkkuhautauksia. Hautakummun alta löydettiin vielä seitsemän muuta hautausta, jotka ajoitettiin karkeasti ottaen nuorakeraamiseen kauteen. Niistä päällimmäiset sijaitsivat tuhkansekaisessa maakerroksessa. Ensimmäinen vainaja löytyi suoraan hautakammion alapuolelta. Hänet oli asetettu kyljelleen voimakkaaseen kyykkyasentoon (hockerasento). Vainajan pääkallo ja keskivartalon luut ovat säilyneet heikosti. Jalkojen sääriluista voitiin mittaamalla todeta, että vainaja on ollut hyvin pitkä. Hauta-antimina olivat kivikirves ja korvallinen, nuorakuvioilla koristeltu, keraaminen kuppi. Tämän haudan alapuolella, noin 0,40 metriä syvemmällä, oli toinenkin edellistä vielä heikommin säilynyt hauta. Vainajien välissä sijaitsi keraaminen astia, joka on voinut olla kulho tai kuppi.
Tengku Hussein
Tengku Hussein, virallisesti sulttaani Hussein Mua'zzam Shah ibni Mahmud Shah Alam (1776–5. syyskuuta 1835) oli Johoren sulttaanikunnan 18. sulttaani 1819–1835.
Paavo Aitio
Paavo Johannes Aitio (14. heinäkuuta 1918 Turku – 1. kesäkuuta 1989 Turku) oli suomalainen poliitikko, joka toimi Suomen Kansan Demokraattisen Liiton (SKDL) kansanedustajana vuosina 1951–1977, ministerinä kahdessa hallituksessa sekä Turun ja Porin läänin maaherrana vuosina 1977–1985.
Elämäkerta
Aitio vanhemmat olivat kirvesmies Johannes Aitio ja Saima Elvira Rinne. Aitio vietti nuoruutensa Turun Nummen kaupunginosassa ja eteni kansakoulupohjalta jo nuorella iällä suurehkon turkulaisen G. E. Nylundin konetehtaan apupojasta konttoripäälliköksi. Aition puolisona oli vuodesta 1945 Irja Maria Kankare. Heillä oli kaksi tytärtä.
Muistaminen
Sukulaiset polttivat Aition laajan yksityisarkiston hänen kuoltuaan. Tarkoituksena oli tuhota mahdollisesti arkaluontoisia tietoja sisältäneet paperit. Aitiolla oli tapana tehdä yksityiskohtaisia muistiinpanoja lähes kaikista käymistään keskusteluista.
Hätäravinto
Hätäravinnon mahdollisuuksia on tarkasteltu katovuosina julkaistuna kansanvalistuksena, maanpuolustukseen liittyen sekä osana varautumis- ja survivalismikulttuuria ja retkeilytaitoja
USS Mississippi (BB-23)
Palvelus
Kilkikseksi nimettynä alus palveli Kreikassa. Se muutettiin koululaivaksi 1930-luvun puolivälissä ja lopulta se oli satamapalveluksessa Salamiissa. Saksan julistettua sodan Kreikalle alus joutui ilmahyökkäykseen upoten satama-altaaseen 23. huhtikuuta 1941. Toisen maailmansodan päätyttyä hylky nostettiin ja se romutettiin.
Robert Kahn (säveltäjä)
Musiikki
Kahnin tuotanto koostuu pääasiassa lauluista, kuoroteoksista, pianomusiikista ja kamarimusiikista. Hän laati kaksi teosta täydelle orkesterille. Hänen vokaaliteoksiinsa kuuluvat 7 Gesänge (op. 49), Sturmlied (op. 53, 1910, neliääniselle sekakuorolle, orkesterille ja uruille) ja 9 Gedichte von Johann Wolfgang von Goethe (op. 55). Kahnin muita teoksia ovat muiden muassa Sellosonaatti nro 2 (d-molli, op. 56, 1911) ja Serenadi (f-molli, op. 73, 1923) oboelle, käyrätorvelle ja pianolle. Saksasta poistumisensa jälkeen Kahn sävelsi vielä yli tuhat pianokappaletta.
West Coast hip hop
Historia
2000-luvun alussa West Coast hip hopin suosio alkoi laskea ja fanit keskittyivät enemmän itärannikon ja eteläisen Yhdysvaltain musiikkiin. Monen mielestä Game oli isossa roolissa länsirannikon nostamisessa takaisin suosioon 2000-luvun puolivälissä. Muun muassa Kendrick Lamar, YG sekä Nipsey Hussle ovat eräitä keskeisimpiä 2010-luvun West Coast hip hop -artisteja.
András Wanié
Myös Andrásin isoveli Rezső oli uimari.
Taisto Sinisalo
Nuori aktivisti
Kunnallisvaaleissa 1950 Sinisalo valittiin Kotkan kaupunginvaltuustoon. Jo tätä ennen hän oli toiminut nuorisolautakunnan puheenjohtajana. Sinisalo istui valtuustossa vuoteen 1972 asti toimien osan ajasta valtuustoryhmänsä puheenjohtajana.
SKPy ja viimeiset vuodet
Sinisalo johti SKPy:tä kaksi vuotta. Elokuun 1988 puoluekonferenssissa hän jätti paikkansa, ja tilalle valittiin Kajanoja. Puoluesihteeriksi nousi Yrjö Hakanen, Sinisalon aiempi poliittinen sihteeri. Sinisalo jäi edelleen poliittiseen toimikuntaan.
Taistolaisuus
Sinisalo itse ei ollut otettu Helsingin Sanomien 1971 keksimästä lisänimestä taistolaisuus, joka syntyi kuvaamaan SKP:n opposition ja sen Tiedonantaja-lehden ympärille ryhmittynyttä liikettä. Käsite koettiin Tiedonantajaliikkeen piirissä halventavaksi ja henkilöpalvontaan viittaavaksi. Viittaus liikkeen taistelevaan luonteeseen osoittautui suosituksi ja taistolaisuudesta tuli pysyvä osa poliittista sanastoa.
Sinisaloa kutsuttiin usein stalinistiksi. Hän ei pitänyt nimitystä oikeutettuna. Sinisalo tunnusti Stalinin saavutukset sosialismin kehitystyössä ja fasismin kukistamisessa, mutta hän tuomitsi yksilöpalvonnan virheet NKP:n ja SKP:n linjausten tavoin. Stalinisti-sanan käytöstä itseensä viittaavana Sinisalo totesi, että kun kommunisti-sanan kirousvoima oli menettänyt väkevyyttään, hänen oikeistolaiset vastustajansa etsivät tilalle uuden haukkumasanan.
Jaakko Kangosjärvi
Rytmisesti ja melodisesti tahallisen epätarkka albumi äänitettiin kaksiraitanauhurilla ilman päällekkäisottoja, ja sen kappaleista saivat kohtuullisen paljon radiosoittoa Yleisradiossa kappaleet ”Musiikkia ja urheilua” ja ”Tuuliko se siellä”. Ensin mainitun nimi mukaili Yleisradion 1970-luvun alussa aloitetun radio-ohjelman nimeä.
Imogen Cunningham
Imogen Cunningham varttui Yhdysvaltojen luoteisessa Oregonin osavaltiossa. Valokuvauksesta jo varhain kiinnostuneelle tytölle ei ollut länsirannikolla tarjolla alan taiteellista koulutusta, joten hän opiskeli kemiaa Washingtonin yliopistossa ja teki lopputyönsä valokuvien vedostamistekniikasta. Stipendin avulla hän pääsi jatko-opintoihin Saksan Dresdenin teknilliseen korkeakouluun. Cunningham perusti Seattleen oman valokuvaamon ja alkoi saada mainetta muotokuvaajana.
Keuhkorakkula
Tupakointi muokkaa keuhkorakkulaa siten, että se pyöristyy. Tällöin sen pinta-ala pienenee ja hapenottokyky heikkenee. Keuhkorakkuloiden väliseinät tuhoutuvat ja keuhkojen ilmapitoisuus kasvaa.
Lumisota
Useimmin lumisotaa käyvät lapset, mutta silloin tällöin varttuneemmatkin joutuvat pelin lumoihin. Virallisia sääntöjä ei ole, mutta joitakin kirjoittamattomia ohjeita toki on olemassa. Nämä ohjesäännöt antavat lumisodalle sen oman luonteen ja ennen kaikkea määrittelevät sen tapahtumaksi, jossa ei ole tarkoituksena vahingoittaa toisia ihmisiä tai heidän omaisuuttaan. Näillä ei tietenkään ole mitään arvoa, jos kyseessä on vakavamielinen tappelu, missä kaikki on sallittua.
Ominaisia sääntöjä
Varustelu on usein osa lumisotaa esim. autotien loskasta tehty lumipallo on erittäin tehokas ase vastapuolta vastaan, koska pallon massa on erittäin suuri ja se sinkoaa suolapitoista loskaa metrien päähän aina vastapuolen pelaajien silmiin asti. Usein loskapallot ovat kyseenalainen ase lumisodassa. Muita mahdollisia varustuksia ovat kiviä sisältävät pallot (kyseenalaisia), jättikokoiset pallot ja muut apuvälineet joita voi käyttää kilpinä tai lumen heittämisessä esim. lapio.
Crosshairs
Transformers – Tuhon aikakausi
Crosshairs esiintyy elokuvassa Transformers – Tuhon aikakausi vihreäksi Chevrolet Corvette C7 Stingrayksi muuntautuvana Autobottina. Hän on erikoistunut yllätyshyökkäyksiin ja laskuvarjohyppyihin. Robottimuodossaankin Crosshairs muistuttaa laskuvarjosotilasta ja hänellä on viitta. Crosshairsin äänenä elokuvassa on John DiMaggio.
Campinas
Campinas (IPA: ) on kunta São Paulon osavaltiossa Brasiliassa. Kunnan asukasluku oli 1 080 113 vuonna 2010. Campinasin metropolialueella on 19 kaupunkia, joissa oli vuonna 2000 yhteensä 2,3 miljoonaa asukasta. Campinas on osavaltion kolmanneksi suurin kaupunki São Paulon (noin 12 300 000) ja Guarulhosin (noin 1 400 000) jälkeen.
Oscar Mathisen -palkinto
200px|thumb|[[Oscar Mathisen]] Vuodesta 1959 norjalainen Oslon Luisteluklubi on lahjoittanut vuosittain 1900-luvun alun huippuluistelijan Oscar Mathisenin nimellä tunnetun palkinnon maailman parhaalle pikaluistelijalle. Palkinnon perustana ovat siis vuosittaiset tapahtumat, kuten olympialaiset, MM-kisat, EM-kisat, jos ne on järjestetty kyseisenä vuonna. Palkinnoksi voittaja saa pienoismallin Oscar Mathisenin patsaasta.
Noidankehä
Noidankehä (lat. circulus vitiosus ) on kielteisenä pidetty vaikutusten ketju, jonka jokin näistä vaikutuksista itse aiheuttaa. Esimerkiksi ujouden noidankehässä punastuminen voi aiheuttaa ujostumista ja ujostuminen punastumista. Köyhyyden noidankehässä voi olla lukemattomia tekijöitä ja pitkiä vaikutusten ketjuja. Noidankehiä pidetään vakavina, koska niistä on vaikea irtautua.
Postimies Pate
Hyvin samantyylinen nukkeanimaatio kuin Postimies Pate on walesiläinen Palomies Sami (engl. Fireman Sam). Sarjaa on Suomessa näyttänyt Yle TV1 Veturi lastenohjelmassa, Yle TV2, Sub ja C More Juniori, sekä ruotsinkielisenä Yle Fem BUU-klubben-lastenohjelmassa.
Postimies Pate -animaatiojulkaisut Suomessa
Vuonna 2001 FS Film Oy on julkaissut useita Postimies Pate -VHS-elokuvia. Suomennoksesta ja ohjauksesta vastasi Jertta Ratia-Kähönen. Äänirooleissa esiintyvät Kaija Kiiski ja Ilkka Merivaara. Vuonna 2007 FS Film Oy julkaisi Pate-animaatioita DVD:llä. Osa oli aiemmin VHS-muodossa julkaistuja Pate-tarinoita. Uudemmilla julkaisuilla ääninäyttelijöiksi on kreditoitu myös Päivi Akonpelto ja Rabbe Smedlund.
Edelfelt (suku)
Suvun suomalainen haara sammui mieslinjalta vuonna 1910 ja lopullisesti vuonna 1934. Ruotsissa suku sammui mieslinjalta 1933 ja naislinjalta 1967, mutta vuonna 1896 Ranskaan muuttanut sukuhaara on yhä elossa.
Peikonkulta
Englanniksi samantapaisen ilmiön nimitys on foxfire, "ketun tuli". Se tarkoittaa lähinnä pimeässä hohtavaa puuainesta, mutta myös hohtavaa laikkua maassa. Ilmiön selitykseksi tarjotaan yleisimmin lahottajasientä.
Mark Twainin romaanissa Huckleberry Finnin seikkailut henkilöt Huckleberry Finn ja Tom Sawyer käyttävät lahottajasientä valonlähteenä kaivaessaan tunnelia.
Michael Schønwandt
Vuonna 2005 Schønwandtista tehtiin Dannebrogin ritarikunnan ritari ja vuonna 2011 komentaja.
Bjarne Holmbom
Bjarne Richard Holmbom (s. 28. syyskuuta 1943 Inkoo) on suomalainen puu- ja paperikemian emeritusprofessori Åbo Akademissa, jossa hän on pitkälti luonut elämäntyönsä.